proxectonos/corpus_dominio_legal_administrativo_tmp huggingface dataset:
CORRECIÓN de erros.-Resolución do 1 de abril de 2005 pola que se ordena a publicación do acordo do Consello da Xunta de Galicia do 31 de marzo de 2005, polo que se modifica a relación de postos de traballo da Consellería de Sanidade e do Servizo Galego de Saúde (Sergas).
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 27/05/2005

Advertidos erros na Resolución do 1 de abril de 2005, publicada no DOG nº 71, do xoves 14 de abril, cómpre facer as oportunas correccións:
-Na páxina 6.089, no centro de destino «SERVIZO DE LABORATORIO DE SAÚDE PÚBLICA (LUGO)», nos postos «SA.C99.10.004.27001.029.-AUXILIAR SANITARIO, e S.A.C99.10.004.27001.032.-AUXILIAR SANITARIO», na columna Titulación académica débese suprimir «768» e na columna Formación específica hai que engadir «768».
-Na páxina 6.090, no centro de destino «SERVIZO DE LABORATORIO DE SAÚDE PÚBLICA (LUGO)», nos postos «SA.C99.10.004.27001.035.-AUXILIAR SANITARIO, SA.C99.10.004.27001.038.-AUXILIAR SANITARIO e SA.C99.10.004.27001.041.-AUXILIAR SANITARIO» na columna Titulación académica débese suprimir «768» e na columna Formación específica hai que engadir «768».
CORRECCIÓN de erros.-Decreto 133/2005, do 26 de maio, polo que se modifica o Decreto 45/2003, do 26 de decembro, de creación da Fundación Pública Galega de Medicina Xenómica.
CONSELLERÍA DE SANIDADE — I. DISPOSICIÓNS XERAIS — 03/06/2005

Advertido erro no devandito decreto, publicado no Diario Oficial de Galicia nº 104, do mércores, 1 de xuño de 2005, cómpre realizar a oportuna corrección:
No sumario inicial e na páxina 9.444, onde di: «Decreto 133/2005, do 26 de maio, polo que se modifica
o Decreto 45/2003, do 26 de decembro, de creación da Fundación Pública Galega de Medicina Xenómica», debe dicir: «Decreto 133/2005, do 26 de maio, polo que se modifica o Decreto 451/2003, do 26 de decembro, de creación da Fundación Pública Galega de Medicina Xenómica».
RESOLUCIÓN do 11 de maio de 2005, da Delegación Provincial de Lugo, pola que se procede á publicación da relación definitiva de nenos admitidos para o curso 2005-2006 nos centros de atención á primeira infancia, dependentes desta consellería.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 10/06/2005

Con data do 9 de marzo de 2005, publicouse a Orde do 1 de marzo de 2005 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude, Deporte e Voluntariado para o curso 2005/2006.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, DOG e páxina web da Dirección Xeral de Familia (www.xunta.es/conselle/fm/dxf/inex.htm).
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución que non esgota a vía administrativa poderá interpoñerse recurso de alzada perante a Consellería de Familia, Xuventude, Deporte e Voluntariado, no prazo dun mes que comezará a contar desde a publicación desta resolución.
Lugo, 11 de maio de 2005.
Coro Piñeiro Vázquez
Delegada provincial de Lugo
RESOLUCIÓN do 11 de maio de 2005, da Delegación Provincial de Pontevedra, pola que se procede á publicación da relación definitiva de nenos admitidos para o curso 2005-2006 nos centros de atención á primeira infancia, dependentes desta consellería.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 10/06/2005

Con data 9 de marzo de 2005, publicouse a Orde do 1 de marzo de 2005 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude, Deporte e Voluntariado para o curso 2005-2006.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, DOG, e páxina web da Dirección Xeral de Familia (www.xunta.es/conselle/fm/dxf/inex.htm)
Os solicitantes admitidos dispoñen dun prazo de 10 días a partir da publicación da admisión para confirmaren a súa praza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude, Deporte e Voluntariado, no prazo dun mes que comezará a contar desde a publicación desta resolución.
Vigo, 11 de maio de 2005.
Francisco J. González Vicente
Delegado provincial de Pontevedra
RESOLUCIÓN do 11 de maio de 2005, da Delegación Provincial de Ourense, pola que se procede á publicación da relación definitiva de nenos admitidos para o curso 2005-2006 nos centros de atención á primeira infancia, dependentes desta consellería.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 10/06/2005

Con data 9 de marzo de 2005, publicouse a Orde do 1 de marzo de 2005 pola que se regula o procedemento de adxudicación de prazas nos centros de atención á primeira infancia dependentes da Consellería de Familia, Xuventude, Deporte e Voluntariado para o curso 2005-2006.
Estudadas pola comisión de baremación todas as reclamacións presentadas e resoltas polo delegado provincial, procédese á publicación da relación definitiva de admitidos e da lista de espera coa puntuación obtida e a tarifa correspondente a cada caso.
Estas reclamacións enténdense resoltas coa publicación da lista definitiva, que se poderá consultar tanto nos respectivos centros como nas delegacións provinciais da consellería, DOG, e páxina web da Dirección Xeral de Familia (www.xunta.es/conselle/fm/dxf/inex.htm)
Os solicitantes admitidos dispoñen dun prazo de 10 días a partir da publicación da admisión para confirmaren a súa plaza, presentando certificado médico do neno/a nas delegacións provinciais desta consellería, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución, que non esgota a vía administrativa, poderá interpoñerse recurso de alzada perante a Consellería de Familia, Xuventude, Deporte e Voluntariado, no prazo dun mes que comezará a contar desde a publicación desta resolución.
Ourense, 11 de maio de 2005.
Isidro Cabero Juárez
Delegado provincial de Ourense
ORDE do 30 de maio de 2005 pola que se establecen os criterios para o recoñecemento dos deportistas galegos de alto nivel, en desenvolvemento do Decreto 6/2004, do 8 de xaneiro.
CONSELLERÍA DE FAMILIA, XUVENTUDE, DEPORTE E VOLUNTARIADO — III. OUTRAS DISPOSICIÓNS — 03/06/2005

O Decreto 6/2004, do 8 de xaneiro, regula a cualificación dos deportistas galegos de alto nivel e os programas de beneficios dirixidos a estes.
Na alínea «e» do artigo 3 do referido decreto, destinatarios e requisitos, establécese a necesidade de acreditar o nivel deportivo exixido na modalidade practicada, especificándose que este nivel se ten que acreditar conforme os criterios que, para estes efectos, se publiquen, unha vez consultadas as federacións deportivas galegas, por resolución da consellería competente en materia de deporte.
Publicaríase así, a Orde do 20 de xaneiro de 2004 pola que se desenvolvía o Decreto do 8 de xaneiro, establecéndose os primeiros criterios para o recoñecemento da condición de deportista galego de alto nivel.
Coa experiencia adquirida tras os anteriores procedementos de recoñecemento de deportistas, os cales rematarían coa publicación das correspondentes listas de deportistas recoñecidos como deportistas galegos de alto nivel, consultadas as federacións deportivas galegas e, a proposta da comisión galega de avaliación e seguimento dos deportistas galegos de alto nivel, creuse axeitado proceder á modificación do anexo da anterior orde de criterios, coa pretensión de gañar en homoxeneidade e cohe
rencia vistas as exixencias e particularidades que concorren en cada deporte.
Os principais cambios afectan aos resultados obtidos en campionatos de España, aos obtidos en campionatos do Mundo no caso das probas olímpicas, e á participación nos Xogos Paralímpicos, ademais doutras matizacións no punto de aclaracións e consideracións que acompañan o cadro de criterios do anexo I.
En virtude de todo o exposto, esta consellería
DISPÓN:
Artigo único.-Regular e publicar os criterios para o recoñecemento da condición de deportista galego de alto nivel, que se indican no anexo I.
Disposición derrogatoria
Queda derrogada a anterior Orde do 20 de xaneiro de 2004 na que se establecían os criterios para o recoñecemento da condición de deportista galego de alto nivel.
Disposicións derradeiras
Primeira.-Autorízase o director xeral para o Deporte para ditar as instrucións oportunas para a correcta aplicación do contido nesta norma.
Segunda.-Esta disposición entrará en vigor o día seguinte ao da súa publicación no Diario Oficial de Galicia.
Santiago de Compostela, 30 de maio de 2005.
Pilar Rojo Noguera
Conselleira de Familia, Xuventude, Deporte
e Voluntariado
CORRECCIÓN de erros.-Orde do 31 de maio de 2005 pola que se ditan normas para garantir os servizos esenciais durante a folga convocada polo persoal da Compañía de Radio Televisión de Galicia e as súas sociedades para os días 2 e 3 de xuño de 2005.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 03/06/2005

Advertidos erros na devandita orde, publicada no Diario Oficial de Galicia número 104, do mércores 1 de xuño de 2005, cómpre realizar a seguinte correción:
No anexo II, nos servizos mínimos durante o día 3 de xuño da Televisión de Galicia, S.A., na páxina 4.950, no servizo de edición-realización, na segunda liña, onde di: «1 axudante de realización de 8.00 a 12.00 horas», debe dicir: «1 axudante de realización de 9.00 a 16.00 horas».
Na páxina 9.451, en planificación da produción, nos puntos 10 e 11, onde di: «1 operador de cámara de 15.00 a 22.00 horas. 2 operadores de cámara de 18.00 a 22.00 horas.»; debe dicir: «2 operadores de cámara de 15.00 a 22.00 horas. 1 operador de cámara de 18.00 a 22.00 horas.».
ORDE do 26 de maio de 2005 pola que se dispón o nomeamento dun membro do Consello Galego de Seguridade e Saúde Laboral.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 03/06/2005

O Decreto 200/2004, do 29 de xullo, polo que se crea o Instituto Galego de Seguridade e Saúde Laboral e se regula o Consello Galego de Seguridade e Saúde Laboral, dispón no seu artigo 14 a composición e procedemento de nomeamento dos vogais do dito órgano.
No desenvolvemento da dita previsión publicouse a Orde do 15 de outubro de 2004 pola que se nomean os vogais do Consello Galego de Seguridade e Saúde Laboral.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 14 do Decreto 200/2004, do 29 de xullo, e o artigo 2 da Orde do 15 de outubro de 2004, en relación co Decreto 301/2004, do 22 de decembro, polo que se fixa a estrutura orgánica dos departamentos da Xunta de Galicia,
DISPOÑO:
Artigo único.-Pola vacante producida na Secretaría do Consello Galego de Seguridade e Saúde Laboral, noméase en substitución de Mª José Miñones Conde, a Mª Dolores Tobío Barreira, xefa do Servizo de Seguridade e Saúde Laboral, entendendo que será o titular do dito servizo o que realizará as funcións de secretaría do Consello Galego de Seguridade e Saúde Laboral.
Santiago de Compostela, 26 de maio de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 141/2005, do 19 de maio, polo que se aproba o cambio de titularidade do treito da estrada autonómica PO-330 (travesía do polígono da Pasaxe en Vincios).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/06/2005

O 8 de xuño de 2004 o concello de Gondomar acordou a solicitude de cambio de titularidade dun treito da estrada autonómica PO-330. O obxectivo do concello é darlle un tratamento de vía urbana.
En marzo de 2005 a Consellería de Política Territorial, Obras Públicas e Vivenda emitiu informe estimando adecuado o cambio de titularidade da PO-330 desde o p.k. 6,730 ata o p.k. 7,280 no entroncamento coa PO-331 (travesía do polígono da Pasaxe en Vincios).
O artigo 54 da Lei 4/1997, do 14 de setembro, de estradas de Galicia establece que as estradas autonómicas ou provinciais ou os treitos determinados delas nos que a circulación adquira características urbanas entregaránselles aos concellos respectivos.
No treito da PO-330 desde o p.k. 6,730 ata o p.k. 7,280 no entroncamento coa PO-331 (travesía do polígono da Pasaxe en Vincios), previsto transferir, concorren as seguintes características: é un treito dunha estrada da que se vai construír unha variante de trazado, nel concorren elementos que denotan o seu carácter urbano no tocante ao tráfico que discorre pola zona, así como o feito de estar beirada de edificacións nunha parte importante do seu trazado, actualmente está funcionando como unha rúa interior dun polígono industrial.
Conforme o sinalado no artigo 5 da Lei 4/1994, do 14 de setembro, de estradas de Galicia, tras o acordo entre as administracións afectadas, por proposta do vicepresidente primeiro e conselleiro de Política Territorial, Obras Públicas e Vivenda e logo de deliberación da Xunta de Galicia en reunión do día dezanove de maio de dous mil cinco,
DISPÓN:
Artigo 1º
Apróbase o cambio de titularidade a favor do Concello de Gondomar do treito da PO-330 desde o
p.k. 6,730 ata o p.k. 7,280 no entroncamento coa PO-331 (travesía do polígono da Pasaxe en Vincios), sito no termo municipal de Gondomar.
Artigo 2º
As estradas incorporaranse á relación de estradas de titularidade do Concello de Gondomar como sinala o artigo 4 da Lei 4/1994, do 14 de setembro, de estradas de Galicia.
Artigo 3º
Correspóndelle ao Concello de Gondomar, a partir da formalización da entrega, todas as actividades de xestión, mantemento, conservación e explotación da vía; así como o exercicio das funcións de disciplina viaria e calquera outra que puidese corresponderlle como nova Administración titular da estrada.
Artigo 4º
A entrega da vía formalizarase durante os dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Disposición derradeira
Este decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, dezanove de maio de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 139/2005, do 12 de maio, polo que se declara a urxente ocupación, para os efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 132 Plan de obras e servizos 2004 O Saviñao-estrada provincial de Torno ao Gorgozo. Alargamento e mellora do punto quilométrico 0,000 ao 0,900 (termo municipal do Saviñao).
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/06/2005

A Deputación Provincial de Lugo en sesión celebrada o día dezanove de novembro de dous mil catro, aprobou o proxecto da obra nº 132 Plan de obras e servizos 2004 O Saviñao-estrada provincial de Torno ao Gorgozo, alargamento e mellora do punto quilométrico 0,000 ao 0,900 e, na sesión do vinte e
sete de decembro de dous mil catro, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, nesta vía incrementouse de forma notable a circulación nos derradeiros anos, xa que serve de enlace entre a estrada provincial Escairón-Currelos e a vía autonómica C-533, polo que a mellora desta vía reducirá o risco de accidentes ao tempo que desconxestionará a circulación pola indicada vía autonómica.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día doce de maio de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 132 Plan de obras e servizos 2004 O Saviñao-estrada provincial de Torno ao Gorgozo, alargamento e mellora do punto quilométrico 0,000 ao 0,900, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
P.S. (Decreto 107/2005, do 10 de maio)
Jaime Pita Varela
Conselleiro de Xustiza, Interior e Administración
Local
DECRETO 138/2005, do 12 de maio, polo que se declara a urxente ocupación, para os efectos de expropiación forzosa, polo Concello de Tomiño, dos bens e dereitos necesarios para a realización das obras do proxecto de colector xeral de Tomiño, 2ª fase.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 03/06/2005

O Concello de Tomiño, en sesión celebrada o día trinta e un de outubro de dous mil catro, aprobou o proxecto de colector xeral de Tomiño, 2ª fase e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitados informes á Dirección Xeral de Urbanismo da Consellería de Política Territorial, Obras Públicas e Vivenda e á Dirección Xeral de Conservación da Natureza da Consellería de Medio Ambiente, estes foron emitidos favorablemente, facendo mención neste último á adopción dunha serie de condicións para a realización do citado proxecto.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala o concello, a actuación consiste na prestación do servizo obrigatorio de rede de sumidoiros e tratamento de augas residuais, xa que neste
momento a falla desta infraestrutura está a crear no municipio problemas de salubridade, como consecuencia dos vertidos sen control que se están a producir, e que afectan á totalidade dos veciños, e que se debe poñer fin aos inmediatos e evidentes problemas sanitarios que se están a crear debido á carencia da citada infraestrutura neste municipio, evitando, así mesmo, os vertidos de augas residuais que se están a producir no río Miño.
A competencia para a declaración da urxente ocupación correspóndelle ao Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día doce de maio de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Tomiño para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de colector xeral de Tomiño, 2ª fase, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, doce de maio de dous mil cinco.
P.S. (Decreto 105/2005, do 10 de maio)
Alberto Núñez Feijoo
Presidente
P.S. (Decreto 107/2005, do 10 de maio)
Jaime Pita Varela
Conselleiro de Xustiza, Interior e Administración
Local
DECRETO 152/2005, do 26 de maio, polo que se declara a urxente ocupación, para efectos de expropiación forzosa, pola Deputación Provincial de Lugo, dos bens e dereitos necesarios para a realización da obra número 387 Plan Operativo Local 2004 Ribas de Sil-San Clodio-Alto da Cruz da Moa, alargamento e mellora do punto quilométrico 0,35-1,35 (termo municipal de Ribas de Sil).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 10/06/2005

A Deputación Provincial de Lugo, en sesión que tivo lugar o día vinte e sete de agosto de dous mil catro, aprobou o proxecto da obra nº 387 Plan Ope
rativo Local 2004 Ribas de Sil-San Clodio-Alto da Cruz da Moa, alargamento e mellora do punto quilométrico 0,35-1,35 e, na sesión do vinte e oito de febreiro de dous mil cinco, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens en que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que segundo sinala a deputación, a actuacion é necesaria por ser unha vía cun trazado caracterizado por unha calzada moi estreita e de curvas perigosas, polo que o seu alargamento e mellora suporía unha maior seguridade para o tráfico vial e evitaría os perigos que a actual vía supón, dado que constitúe unha estrada moi transitada debido á proximidade da estación do ferrocarril e ao municipio de Quiroga.
A competencia para a declaración da urxente ocupación correspóndelle ao Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local e logo de deliberación do Consello da Xunta de Galicia, na súa reunión do día vinte e seis de maio de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Lugo para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución da obra nº 387 Plan Operativo Local 2004 Ribas de Sil-San Clodio-Alto da Cruz da Moa, alargamento e mellora do punto quilométrico 0,35-1,35, debendo, se é o caso, unha vez ocupados os terreos necesarios, obter as autorizacións que fosen necesarias dos organismos competentes, con carácter previo ao inicio das obras.
Santiago de Compostela, vinte e seis de maio de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
DECRETO 154/2005, do 26 de maio, polo que se declara a urxente ocupación, para efectos de expropiación forzosa, pola Deputación Provincial de Pontevedra, dos bens e dereitos necesarios para a realización das obras do proxecto de terminación do acceso á igrexa de Vilalonga (termo municipal de Sanxenxo).
CONSELLERÍA DE XUSTIZA, INTERIOR E ADMINISTRACIÓN LOCAL — III. OUTRAS DISPOSICIÓNS — 10/06/2005

A Deputación Provincial de Pontevedra, en sesión que tivo lugar o día trinta de xuño de dous mil catro, aprobou o proxecto de terminación do acceso á igrexa de Vilalonga e, na mesma sesión, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ao abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
Que o dito expediente tivo entrada na Consellería de Xustiza, Interior e Administración Local e, solicitado informe á Dirección Xeral de Urbanismo da Consellería de Política Territorial, Obras Públicas e Vivenda, este foi emitido favorablemente.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, xa que, segundo sinala a deputación, na mencionada vía lévanse realizando diversas actuacións, consistentes no alargamento da vía, ademais de aparcadoiros e beirarrúas; as devanditas actuacións realizáronse en diversos tramos, quedando pendente de actuar sobre un tramo da vía, polo que se fai necesaria a súa terminación co fin de evitar o efecto de funil que se está a provocar e acometer así mesmo o alargamento da calzada e a continuación das beirarrúas, co obxecto de garantir a seguridade vial e dos peóns, nunha estrada cun elevado tráfico, polo que a actuación reduciría o risco de accidentes de tráfico nun futuro.
A competencia para a declaración da urxente ocupación correspóndelle ao Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Administración Local, e logo de deliberación do Consello da Xunta de Galicia na súa reunión do día vinte e seis de maio de dous mil cinco,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial de Pontevedra para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de terminación do acceso á igrexa de Vilalonga, debendo, se é o caso, unha vez ocupados os terreos necesarios, obter
as autorizacións que foran necesarias dos organismos competentes, con carácter previo ao inicio das obras.
Santiago de Compostela, vinte e seis de maio de dous mil cinco.
Manuel Fraga Iribarne
Presidente
Jesús Carlos Palmou Lorenzo
Conselleiro de Xustiza, Interior e Administración
Local
CONSELLERÍA DE FAMILIA, XUVENTUDE, DEPORTE
E VOLUNTARIADO
ORDE do 3 de xuño de 2005 pola que se amplía a dotación orzamentaria para a concesión de axudas destinadas á realización de programas de planificación zoosanitaria reguladas pola Orde do 7 de xaneiro de 2005 pola que se articulan axudas no marco do Programa de Mellora Gandeira de Galicia.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 10/06/2005

A Orde do 7 de xaneiro de 2005 pola que se articulan axudas no marco do Programa de Mellora Gandeira de Galicia (DOG nº 6 do 11 de xaneiro), regula e convoca, entre outras, axudas destinadas á realización de programas de planificación zoosanitaria.
Á vista das solicitudes recibidas ao abeiro desta orde é preciso incrementar a dotación económica prevista inicialmente para afrontar o gasto correspondente.
Na súa virtude, de conformidade co disposto no artigo 30.1º.3 do Estatuto de autonomía de Galicia, e en uso das competencias que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria que se recolle no artigo 13 da Orde desta consellería do 7 de xaneiro de 2005 pola que se articulan axudas no marco do Programa de Mellora Gandeira de Galicia (DOG nº 6 do 11 de xaneiro), tal como se detalla a seguir:
A dotación inicial da aplicación orzamentaria 09.03.613-A.770.1 (2.721.760 euros), dos orzamentos xerais da Comunidade Autónoma de Galicia para o ano 2005, modifícase para o financiamento das axudas recollidas no artigo 15 incrementándose en 1.081.053,87 euros para programas de prevención sanitaria.
Segundo.-Estas modificacións non afectan ao prazo que se establece para a presentación de solicitudes de axudas na dita orde do 7 de xaneiro de 2005.
Disposición derradeira
Primeira.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de xuño de 2005.
José Antonio Santiso Miramontes
Conselleiro de Política Agroalimentaria
e Desenvolvemento Rural
ORDE do 6 de xuño de 2005 pola que se fixan os prezos de venda ao público de diversas publicacións do Instituto Enerxético de Galicia.
CONSELLERÍA DE INNOVACIÓN, INDUSTRIA E COMERCIO — III. OUTRAS DISPOSICIÓNS — 10/06/2005

A lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, establece as obrigas de que os prezos privados os fixen as consellerías correspondentes, logo do informe favorable da Consellería de Economía e Facenda, e de que tales prezos se publiquen no Diario Oficial de Galicia.
En cumprimento deste mandato legal, e unha vez emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ao público das publicacións editadas polo Instituto Enerxético de Galicia que se consignan no anexo desta orde.
2. No prezo atópase incluído o imposto sobre o valor engadido.
Santiago de Compostela, 6 de xuño de 2005.
Juan Rodríguez Yuste
Conselleiro de Innovación, Industria e Comercio ANEXO
-Estudo de optimización enerxética no sector conserveiro en Galicia: 9 euros.-Enerxía solar térmica na Comunidade Autónoma de Galicia: 3 euros.
CONSELLERÍA DE POLÍTICA AGROALIMENTARIA E
DESENVOLVEMENTO RURAL
RESOLUCIÓN do 2 de xuño de 2005 pola que se concede a Medalla de Galicia nas súas categorías de prata e bronce.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/06/2005

Examinado o expediente relativo á concesión da Medalla de Galicia nas súas categorías de prata e bronce, e visto o ditame emitido pola Comisión Asesora previsto no artigo 3.2º do Decreto 1/1991, do 11 de xaneiro, polo que se regula a concesión da Medalla de Galicia, modificado polo Decreto 215/2003, do 3 de abril, en virtude das competencias que me confire o referido decreto,
DISPOÑO:
Concederlles a Medalla de Galicia nas súas categorías de prata e bronce ás seguintes persoas e entidades:
Medallas de prata:
-Fernando Álvarez Lamelas.
-Emilio Atrio Abad.
-David Cal Figueroa.
-Ramiro Carregal Rey.
-Centro de Interpretación Avifauna.
-Colegio de la Grande Obra de Atocha.
-Colegio Santiago Apóstol-Buenos Aires.
-José Cusí Ferret.
-Carmelo Lisón Tolosana.
-Milagros Otero Parga.
-Juan Carlos Rodríguez Cebrián.
-José Seoane Seoane.
Medallas de bronce:
-Gerardo Arias González.
-Eugenio Basanta Curbera.
-Jorge Baliña Sabucedo.
-Luis Ignacio Boné Calvo.
-Cáritas Diocesana de Ourense.
-Manuel Fairén Sanz.
-Enrique Fernández Fernández.
-Estanislao Fernández de la Cigoña.
-Rafael Gil Malvido.
-Eduardo González Val (a título póstumo).
-Hogar de Ribadumia en Buenos Aires.
-José Iglesias González.
-José Benito López Carballedo.
-María López Muradás.
-Juan Carlos del Real Gamundi (a título póstumo).
-Mª Obdulia Rendo Rodríguez.
-Manuel Rodríguez Maneiro.
-Maria Teresa Rodríguez Rodríguez.
-Rogelio Ucha Alonso.
-Benito Vázquez García.
-José Luis Veiga Infante (a título póstumo).
-Oscar Villar Díaz.
Santiago de Compostela, 2 de xuño de 2005.
Manuel Fraga Iribarne
Presidente
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 151/2005, do 2 de xuño, polo que se acepta a cesión, a título gratuíto, dunha parcela de terreo no termo municipal de Santiago de Compostela (A Coruña), para a construción do Centro Galego de Artesanía e Deseño.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/06/2005

O Concello de Santiago de Compostela, en virtude de acordo do Pleno adoptado o 29 de xaneiro de 2004, modificado por acordo da Xunta de Goberno Local do 31 de xaneiro de 2005, cede, a título gratuíto, a favor da Comunidade Autónoma de Galicia, unha parcela de terreo de tres mil trescentos cinco metros cadrados, a segregar da parcela R2 do Polígono B do SUNP 6 de San Lázaro, no termo municipal de Santiago de Compostela, para a construción do Centro Galego de Artesanía e Deseño.
A Secretaría Xeral e do Patrimonio, logo do informe da Asesoría Xurídica da Xunta de Galicia do 25 de abril de 2005, sobre a natureza patrimonial dos terreos obxecto de cesión, tramitou o correspondente expediente de aceptación de cesión dos terreos, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, consonte co fin e as obrigas fixadas polo Concello de Santiago de Compostela, logo da deliberación do Consello da Xunta de Galicia, na súa reunión de dous de xuño de dous mil cinco,
DISPOÑO:
Artigo 1º
Acéptase a cesión, a título gratuíto, feita polo Concello de Santiago de Compostela dunha parcela de terreo que se describe como segue:
Terreo de 3.305 metros cadrados, para segregar da parcela R2 do Polígono B do SUNP 6 de San Lázaro, parcela delimitada en plano xunto, tendo forma trapezoidal, destinada a equipamento socio-cultural, cos seguintes lindes: ao norte, rúa de novo trazado; ao sur, rúa Fernando Casas Novoa; ao leste, zona deportiva e ao oeste, resto da parcela matriz.
O predio matriz figura inscrito a nome do Concello de Santiago de Compostela no Rexistro da Propiedade número un de Santiago de Compostela no tomo 1363, libro 350, folio 26, parcela 31987, inscrición 1ª, e ten a referencia catastral: 9683301 NH 3498 D.
Artigo 2º
O predio destinarase á construción do Centro Galego de Artesanía e Deseño.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dous de xuño de dous mil cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 144 /2005, do 19 de maio, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de trazado da nova ponte sobre o río Umia (variante de Ponte Arnelas). Convenio desta consellería e a Deputación Provincial de Pontevedra. Clave PO/04/197.03.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 06/06/2005

Con data do 16 de maio de 2005, o director xeral de Obras Públicas, por delegación do vicepresidente primeiro e conselleiro de Política Territorial, Obras Públicas e Vivenda aprobou o proxecto de trazado da nova ponte sobre o río Umia (variante de Ponte Arnelas). Covenio CPTOPV e a Deputación Provincial de Pontevedra. Clave: PO/04/197.03.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación teña atribuída a Xunta de Galicia, en virtude do artigo segundo do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e
Vivenda, considerándose xustificada a referida declaración pola súa incidencia na seguridade vial, xa que a ponte actual é estreita (ten un largo de cinco metros), o que unido á falta de visibilidade provocada pola existencia dunha casa na parte interior da curva do estribo sur da ponte, fai que o percorrido por ela sexa perigoso para vehículos e, especialmente, para peóns.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta do vicepresidente primeiro e conselleiro de Política Territorial, Obras Públicas e Vivenda e logo da deliberación do Consello da Xunta, na súa reunión do día dezanove de maio de dous mil cinco,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de trazado da nova ponte sobre o río Umia (variante de Ponte Arnelas). Convenio CPTOPV e a Deputación Provincial de Pontevedra. Clave: PO/04/197.03.
Santiago de Compostela, dezanove de maio de dous mil cinco.
Manuel Fraga Iribarne
Presidente
Alberto Núñez Feijoo
Vicepresidente primeiro e conselleiro de Política
Territorial, Obras Públicas e Vivenda
DECRETO 143 /2005, do 2 de xuño, polo que se concede a Medalla Castelao.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/06/2005

En atención aos méritos que neles concorren, por proposta do conselleiro da Presidencia, Relacións Institucionais e Administración Pública, e logo de acordo do Consello da Xunta de Galicia, na súa reunión do día dous de xuño de dous mil cinco, concédeselles a Medalla Castelao a:
-María José Cimadevila Cea.
-Luis González Tosar.
-Manuel Jove Capellán.
-José Luis Outeiriño Rodríguez-editor de La Región Internacional.
-María Milagros Rey Hombre.
-Natasha Vázquez Ruiz, Rigoberto Senarega Madruga e Ernesto Daranas Serrano.
-Francisco Darío Villanueva Prieto.
Santiago de Compostela, dous de xuño de dous mil cinco.
Manuel Fraga Iribarne
Presidente
Jaime Alberto Pita Varela
Conselleiro da Presidencia, Relacións Institucionais
e Administración Pública
DECRETO 142/2005, do 2 de xuño, polo que se concede a Medalla de Galicia na súa categoría de ouro.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 06/06/2005

En atención aos méritos que concorren en Real Coro Toxos e Froles, Santiago Rey Fernández-Latorre e Agustín Sixto Seco (a título póstumo), e ao abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 215/2003, do 3 de abril, é vontade do Goberno Galego outorgarlles a súa máis alta distinción.
Polo tanto, por proposta do conselleiro da Presidencia, Relacións Institucionais e Administración Pública, e logo de acordo do Consello da Xunta de Galicia na súa reunión do día dous de xuño de dous mil cinco,
DISPOÑO:
Concederlles a Medalla de Ouro de Galicia a:
-Real Coro Toxos e Froles.
-Santiago Rey Fernández-Latorre.
-Agustín Sixto Seco (a título póstumo).
Santiago de Compostela, dous de xuño de dous mil cinco.
Manuel Fraga Iribarne
Presidente
Jaime Alberto Pita Varela
Conselleiro da Presidencia, Relacións Institucionais
e Administración Pública
ORDE do 30 de maio de 2005 pola que se dispón o nomeamento de membros do Consello Galego de Cooperativas.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — II. AUTORIDADES E PERSOAL — 08/06/2005

O Decreto 25/2001, do 18 de xaneiro, polo que se regula a organización e funcionamento do Consello Galego de Cooperativas, desenvolve as previsións contidas na súa norma de creación, a Lei 5/1998, do 18 de decembro, de cooperativas de Galicia, e regula no seu artigo cuarto a composición, no artigo quinto o procedemento de nomeamento e cesamento dos membros deste órgano e no artigo sexto as substitucións.
En consecuencia, en virtude das facultades que me confire o artigo 38 da Lei 1/1983, do 22 de febreiro, reguladora da Xunta e do seu presidente, reformada pola Lei 11/1998, do 20 de outubro, o artigo 5 e a disposición derradeira primeira do Decreto 25/2001, do 18 de xaneiro, en relación cos decretos 23/2003, do 20 de xaneiro, polo que se fixa a estrutura orgánica dos departamentos da Xunta de Galicia, e 210/2004, do 9 de setembro, e 301/2004, do 22 de decembro, que establecen o nomeamento como conselleira de Asuntos Sociais, Emprego e Relacións Laborais e a estrutura orgánica da consellería, respectivamente,
DISPOÑO:
Artigo único.
1. O nomeamento do director xeral de Universidades, José Eduardo López Pereira, e do subdirector xeral de Universidades, Ramón Brigos Fernández, como membros titular e suplente, respectivamente, do Consello Galego de Cooperativas, en represen
tación das universidades galegas, por proposta do Consello Galego de Universidades.
2. O nomeamento do xefe do Servizo de Cooperativas e Economía Social, Manuel Ángel Pérez Losada, como suplente da secretaría do Consello Galego de Cooperativas, por proposta da Dirección Xeral de Relacións Laborais.
Santiago de Compostela, 30 de maio de 2005.
Belén Prado Sanjurjo
Conselleira de Asuntos Sociais, Emprego
e Relacións Laborais
DECRETO 148/2005, do 7 de xuño, polo que se acorda encargarlle o despacho de asuntos da Consellería de Sanidade durante a ausencia do seu titular ao conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 08/06/2005

Con motivo da viaxe do conselleiro de Sanidade a Venezuela é necesario prover a substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do conselleiro de Sanidade, con motivo da súa viaxe a Venezuela, encárgaselle o despacho dos asuntos da Consellería de Sanidade, desde o día 8 de xuño ata o seu regreso, ao conselleiro da Presidencia, Relacións Institucionais e Administración Pública.
Santiago de Compostela, sete de xuño de dous mil cinco.
Manuel Fraga Iribarne
Presidente
DECRETO 147/2005, do 2 de xuño, polo que se nomea presidente do Consello de Dirección do Consorcio Axencia para a Calidade do Sistema Universitario de Galicia a Manuel Cecilio Díaz y Díaz.
PRESIDENCIA — II. AUTORIDADES E PERSOAL — 08/06/2005

De conformidade co establecido no artigo 19 dos estatutos do Consorcio Axencia para a Calidade do Sistema Universitario de Galicia, e vista a proposta formulada polo conselleiro de Educación e Ordenación Universitaria no escrito do día dezaseis de maio de dous mil cinco,
Nomeo a Manuel Cecilio Díaz y Díaz presidente do Consello de Dirección do Consorcio Axencia para a Calidade do Sistema Universitario de Galicia.
Santiago de Compostela, dous de xuño de dous mil cinco.
Manuel Fraga Iribarne
Presidente
RESOLUCIÓN do 6 de abril de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, das táboas salariais para o ano 2004 do convenio colectivo de ámbito provincial para o sector de primeira transformación da madeira de Lugo.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 07/06/2005

Visto o acordo para a revisión das táboas salariais para o ano 2004 do convenio colectivo para o sector da primeira transformación da madeira de Lugo (código 2700445), asinado o día 16 de marzo de 2005, pola representación da Asociación de Empresarios da Primeira Transformación da Madeira de Lugo e das centrais sindicais UGT (28%), CC.OO. (16%) e USO (8%) e de conformidade co disposto no artigo 90 alíneas 2ª e 3ª do Real decreto lexislativo 1/1995, do 24 de marzo, polo que se aproba o texto refundido da Lei de Estatuto dos traballadores e no Real decre
to 1040/1981, do 22 de maio, sobre rexistro e depósito de convenios colectivos de traballo.
Esta delegación provincial
ACORDA:
Primeiro.-Ordenar a inscrición da revisión do citado convenio colectivo no rexistro de convenios desta delegación, así como o seu depósito.
Segundo.-Remitirlle o texto da revisión do citado convenio á Dirección Xeral de Relacións Laborais da Xunta de Galicia.
Terceiro.-Dispoñer a súa publicación no Diario Oficial de Galicia e no BOP.
Lugo, 6 de abril de 2005.
Ana Chao Vázquez
Delegada provincial de Lugo
Convenio colectivo provincial da primeira transformación da madeira de Lugo
Táboa salarial revisada do 1-1-2004 ao 31-12-2004
Categorías profesionais
Salario base
Complemento
asistencia
Quinquenio
consolidado
Total anual
Valor hora
extraordinaria
Encargado, xefe de oficina
23,21
0,94
342,85
10.096,42
5,47
Oficial de 1ª, vixilante, serrador, medidor, condutor
22,73
0,94
335,71
9.890,46
5,37
Afiador, oficial de 2ª, serrador de serra circular
22,37
0,94
330,82
9.739,42
5,27
Axudante
21,73
0,94
321,04
9.464,81
5,12
Peón especialista
21,65
0,94
319,98
9.437,34
5,11
Peón vixilante
21,54
0,94
318,26
9.387,01
5,08
Aprendiz, traballador formación
17,26
0,94
254,93
7.565,41
NOTA: para os efectos do cálculo de total anual tense en conta o complemento de asistencia por 249 días de traballo efectivo.